CELEX: C2006/154/66
Language: sk
Date: 2006-07-01 00:00:00
Title: Vec F-56/06: Žaloba podaná  9. mája 2006  – Chassagne/Komisia

1.7.2006   
            
            
               SK
            
            
               Úradný vestník Európskej únie
            
            
               C 154/29
            
         Žaloba podaná 9. mája 2006 – Chassagne/Komisia
   (Vec F-56/06)
   (2006/C 154/66)
   Jazyk konania: francúzština
   Účastníci konania
   
      Žalobca: Olivier Chassagne (Brusel, Belgicko) (v zastúpení: S. Rodrigues, Y. Minatchy a A. Jaume, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť hodnotenie služobného postupu (HSP) žalobcu za rok 2004,
            
         
               —
            
            
               zrušiť rozhodnutie hlavného riaditeľstva o pridelení prioritných bodov pri povyšovaní v roku 2005,
            
         
               —
            
            
               zrušiť rozhodnutia menovacieho orgánu z 30. januára 2006 a 14. marca 2006, ktorými boli zamietnuté odvolania podané žalobcom proti vyššie uvedeným aktom,
            
         
               —
            
            
               priznať žalobcovi symbolické jedno euro ako náhradu za ujmu v profesijnej sfére a symbolické jedno euro ako náhradu za morálnu ujmu, ktoré vyplývajú z prijatia napadnutých aktov,
            
         
               —
            
            
               zaviazať Komisiu Európskych spoločenstiev na náhradu trov konania.
            
         Žalobné dôvody a hlavné tvrdenia
   Na podporu svojej žaloby sa žalobca dovoláva hneď na úvod nezákonnosti Všeobecných ustanovení pre vykonanie článkov 43 a 45 služobného poriadku.
   Následne uvádza porušenie viacerých podstatných náležitostí, akými sú právo na obhajobu, povinnosť odôvodnenia a rešpektovanie procesných pravidiel.
   Žalobca okrem toho tvrdí, že administratíva sa dopustila viacerých zjavných chýb v posúdení, najmä v rámci komparatívneho skúmania zásluh a rozdelenia prioritných bodov.
   Nakoniec, podľa žalobcu, žalovaná porušila zásadu dobrej administrácie.